CELEX: 62017TB0242
Language: da
Date: 2018-09-19 00:00:00
Title: Sag T-242/17: Rettens kendelse af 19. september 2018 — SC mod Eulex Kosovo (Annullations- og erstatningssøgsmål — voldgiftsbestemmelse — fælles udenrigs- og sikkerhedspolitik — ansatte ved EU’s internationale missioner — flere på hinanden følgende tidsbegrænsede ansættelseskontrakter — intern udvælgelsesprøve — udvælgelseskomitéens upartiskhed — ikke-forlængelse af en tidsbegrænset kontrakt — delvis omkvalificering af søgsmålet — erstatningsansvar i kontraktforhold — erstatningsansvar uden for kontraktforhold — økonomisk og ikke-økonomisk tab — åbenbart, at søgsmålet delvis ikke kan antages til realitetsbehandling, delvis er retligt ugrundet)

26.11.2018   
            
            
               DA
            
            
               Den Europæiske Unions Tidende
            
            
               C 427/67
            
         
      Rettens kendelse af 19. september 2018 — SC mod Eulex Kosovo
      (Sag T-242/17) (1)
      
      (Annullations- og erstatningssøgsmål - voldgiftsbestemmelse - fælles udenrigs- og sikkerhedspolitik - ansatte ved EU’s internationale missioner - flere på hinanden følgende tidsbegrænsede ansættelseskontrakter - intern udvælgelsesprøve - udvælgelseskomitéens upartiskhed - ikke-forlængelse af en tidsbegrænset kontrakt - delvis omkvalificering af søgsmålet - erstatningsansvar i kontraktforhold - erstatningsansvar uden for kontraktforhold - økonomisk og ikke-økonomisk tab - åbenbart, at søgsmålet delvis ikke kan antages til realitetsbehandling, delvis er retligt ugrundet)
      (2018/C 427/89)
      Processprog: engelsk
      
         Parter
      
      
         Sagsøger: SC (ved advokaterne L. Moro og A. Kunst)
      
         Sagsøgt: Eulex Kosovo (ved advokat E. Raoult)
      
         Sagens genstand
      
      Søgsmål støttet på artikel 263 TEUF med påstand om annullation af afgørelsen om afslag på sagsøgerens ansøgning til den interne udvælgelsesprøve, som blev afholdt af Eulex Kosovo i 2016 til stillingen som anklager (udvælgelsesprøve EK30077) og af denne missions afgørelse om ikke at forlænge sagsøgerens tidsbegrænsede ansættelseskontrakt, for det andet en påstand støttet på artikel 268 TEUF om erstatning for det økonomiske og ikke-økonomiske tab, sagsøgeren angiveligt har lidt som følge af Eulex Kosovos tilsidesættelse af dens forpligtelser uden for kontrakt og for det tredje en påstand støttet på artikel 272 TEUF om, at Eulex Kosovo tilpligtes at betale en erstatning for tilsidesættelse af dens kontraktmæssige forpligtelser.
      
         Konklusion
      
      
                  1)
               
               
                  Sagsøgte frifindes.
               
            
                  2)
               
               
                  SC betaler sagsomkostningerne.
               
            
         (1)  EUT C 231 af 17.7.2017.